On ihanaa, kun repsahduksen jälkeen on ruokavalio, johon palata! - Anna Saivosalmi
Kaikille käy niin joskus. Tulee vedettyä sokeriöverit, mässäiltyä, ahmittua liikaa herkkuja, syötyä tai juotua niin paljon, että kaduttaa, turvottaa ja ahdistaa. Tai minulle ainakin käy. Herkuttoman huhtikuun jälkeen tuli toukokuu ja vappu, ja vappuherkut. Ja ähky. Tottakai olisi hyvä pohtia joskus, mistä moinen syöpöttely ja ylenmääräinen ahnehtiminen johtuu, mutta tärkeämmäksi koen itse sen, että voin lohduttautua ajatuksella paluusta ruotuun, omaan tuttuun ruokavalioon.
Kun on ruokavalio, johon palata, esimerkiksi vappumunkkitippaleipäirtokarkkiviikonlopun jälkeen, ei tarvitse jäädä murehtimaan, katumaan ja voivottelemaan tapahtuneita ylilyöntejä. Itseään on turha soimata yhden päivän herkutteluista, kunhan herkuttelut jäävät tähän yhteen päivään. Ylisyömisestä tulee kuitenkin usein kierre, jossa yksi päivä johtaa toiseen ja oikeaan repsahduksien sarjaan. Miksi näin?
Omalla kohdallani tärkeimmäksi tekijäksi repsahduskierteiden estäjänä näen armollisuuden itseäni kohtaan: kukaan ei ole täydellinen. Mitä sitten, jos joskus herkuttelen. Kyseessä on vain yksi päivä. Sillä, että syö liikaa tai epäterveellisesti yhtenä iltana, ei ole kokonaiskuvan kannalta mitään merkitystä. Jos mässäilyjen alettua päinvastoin miettisin: kaikki on nyt pilalla, voin yhtä hyvin vetää herkkuja kaksin käsin vielä toisenkin päivän ja sitten kolmannen, olisin jo syöksykierteessä. Kun armahdan itseni heti, on helpompi olla luovuttamatta koko kättä herkuille.
Toinen merkittävä asia, joka katkaisee herkkukauden jatkumisen on oma tuttu, minulle sopiva ruokavalio, joka saa minut voimaan hyvin. Sinä aamuna, kun naama on turvoksissa ja vatsa kipeänä, lohduttaa ajatus, että huomenna kaikki on toisin, kunhan vaan saan palata omiin tuttuihin ruokailutottumuksiini. Tämä kannustaa ja motivoi minua niin paljon, ettei epäterveellistä syömistä tee enää mieli jatkaa.
Ja tämä ruokavalio, johon itse palaan ei tarkoita maanantaina alkavaa katumuskituuttamista, jolla yritetään mahdollisimman vähillä kaloreilla sinnitellä viikkoa eteenpäin sillä tuloksella, että viimeistään perjantaina ollaan taas herkkujen armoilla. Tämä ruokavalio, johon itse palaan on riittävän monipuolinen ja runsas, jotta saan tarvitsemani energiaa ja ravintoaineita ilman, että kehon tarvitsee huutaa herkkujen perään heti parin päivän päästä.
jälkiruoka-appelsiinit
Olisi siis tärkeää löytää se ruokavalio, joka sopii parhaiten juuri sinulle. Uskon, että tällainen ruokavalio löytyy vain kokeilemalla. Toinen vaihtoehto on pyytää asiantuntijalta apua ruokavalion koostamiseen.
Itse suhtaudun syömiseen rennosti, enkä noudata mitään erityistä dieettiä. Olen monien kokeilujen jälkeen löytänyt itselleni sopivat ruokarutiinit, joissa keskeisellä sijalla ovat säännöllisyys, monipuolisuus, laatu ja riittävä määrä.
Oma ruokavalioni saa minut tuntemaan itseni virkeäksi, pirteäksi ja energiseksi. Tämä sama ruokavalio saa ihoni hehkumaan ja vatsani voimaan hyvin. Tämä ruokavalio saa itsetuntoni kohoamaan ja se saa minut tuntemaan itseni kaikinpuolin hyvinvoivaksi. Tätä hyvää olotilaa on sitten mässilykrapulassa ihana muistella, sitä olotilaa tulee oikein ikävä. Niin ikävä, että on helpottavaa ja ihanaa palata omiin ruokarutiineihin hyvillä mielin jo heti seuraavana päivänä. Ilman omantunnontuskia tai ilman pelkoa mässäilykierteen alkamisesta.
kävely ja jokiranta
Tulen antamaan jatkossa blogissani vinkkejä monipuolisen, laadukkaan, ja riittävän ruokavalion rakentamiseen.
Onko teillä oma ruokavalio, ne ikiomat ruokarutiinit, joihin on helppo palata herkkuhetkien jälkeen, itsensä armahtaen?
After overeating in the weekends or other time, it’s a relief that you have an own diet to return to right away in the next day. Don’t blame yourself for eating sugar or other crap but rather be kind to yourself and decide to go back to your own routines right after cravings and unhealthy eating. Remember how good it feels when you are eating enough healthy and colorful food!
Avainsanat: painonhallinta ravinto repsahdukset ruoka ruokavalio terveys
Lomapöhö pois – näillä vinkeillä saat turvotuksen pois – Kauneus & Terveys -blogit 31.7.2016, 15:00
[…] tutun, monipuoliseen, ruokavalioni mukaan, jonka tiedän sopivan minulle. Ruokavaliosta kerron mm. täällä ja täällä. Jos et tiedä, miten juuri sinun kannattaa syödä voidaksesi hyvin, suosittelen […]
Dieetti on laihduttajalle kirosana – Kauneus & Terveys -blogit 17.10.2016, 17:24
[…] myös:Repsahduksista, energiatiheydestä painonhallinassa, Terveellistä ruokaa halvalla ja Omasta […]
En ole luontaisesti hoikka – Kauneus & Terveys -blogit 26.12.2016, 22:08
[…] ravinnon laatuun. Joulun suolaiset kalat ja jälkiruuat näkyvät turvotuksena. En halua, että herkuttelukierre jää päälle. Tiedän, että jos jatkaisin joulumaista syömistä, tarkoittaisi se painonnousua. […]